1. **A romantika korának zeneszerzői**

A zenei romantika a 19. században a romantikus kor zenei kifejezésmódját jelenti.

E korban a zene - éppen az emberre gyakorolt titokzatos, megfoghatatlan varázsa miatt, kiemelt szerephez jutott. Az irodalommal egyazon gazdagságot felmutató korszak ez.

**Jellemzők:**

* **Érzelmek túlsúlya:**

A romantika zenéje a szubjektív érzelmek, a szenvedélyek és a hangulatok kifejezésére helyezi a hangsúlyt, szemben a klasszicizmus objektivitásával.

* **Egyéniség hangsúlyozása:**

A romantikus zeneszerzők a saját egyéniségüket, sajátos stílusukat fejezték ki a zenében, nem ragaszkodva a korábbi szigorú szabályokhoz. Zenéjük valóban mint egy ujjlenyomat, egyéni és jellemző.

* **Nemzeti öntudat:**

A romantika kora egybeesett a nemzeti öntudat erősödésével Európában, ami a zenében is megjelent, különösen a nemzeti dallamok és ritmusok felhasználásával

**Formai szabadság:**

A romantikus zene kevésbé szigorúan ragaszkodik a klasszikus formákhoz, teret enged a szabadabb kompozíciós megoldásoknak és a hosszabb, epikusabb műveknek.

* **Új hangszerelés:**

A romantika kora új hangszereket hozott be a zenekarba, és a hangszerelést is gazdagabbá tette.

* **Német és francia hatás:**

A német és francia zene volt a domináns, de a magyar zene is fejlődött a romantika szellemében.

**A romantikus műfajok**

**A dal**A dal egy irodalmi értékű vers megzenésítése, amelyben az énekszólam és a zongorakíséret zeneileg egyenrangú.

A dal a költészet és a zene legteljesebb egymásra találása. Ebben a műfajban jutott leginkább kifejezésre a kor „én” hangja. A műfaj első és legnagyobb mestere Franz Schubert

**A dalciklus**

összefüggő versek sorozatára írt, több dalból álló kompozíció.

**Hangszeres karakterdarab** Elsősorban zongorára írt, rövidebb darabok összefoglaló neve. Általában egy-egy hangulatot, lelkiállapotot rögzít. (keringő, polonéz, mazurka vagy etűd, nocturne, impromtu)

A hangszeres karakterdarab legnagyobb mestere Frederyk Chopin.

**Szimfonikus költemény**

A szimfonikus költemény tehát tartalmilag programzene, irodalmi, képzőművészeti inspiráció, formailag pedig általában egybekomponált mű, szemben a klasszikus szimfónia több tételes rendjével.

E forradalmian új műfaj megteremtője: **Liszt Ferenc**, aki elsősorban irodalmi ihletésű szimfonikus költeményeket írt.

**A romantikus opera**

XIX. században szinte egyeduralkodó a zene területén.

A többféle stílust, irányzatot képviselő XIX. századi operát 3 nagy területre oszthatjuk: az *olasz és német* vonalra, valamint a század második felében kibontakozó *nemzeti operák* csoportjára.

**Zeneszerzők:**

* **Német területeken:** Beethoven, Schubert, Schumann, Mendelssohn, Brahms, Wagner
* **Francia területeken:** Berlioz, Chopin, César Franck
* **Itáliában:** Verdi, Donizetti, Rossini, Bellini
* **Magyar területeken:** Erkel Ferenc, Liszt Ferenc, Bartók Béla.
* **Oroszok:** Muszorgszkij, Csajkovszkij

stb.

A romantikus zene szinte az egész 19. századon végig vonuló irányzat, a zenetörténet egyik leggazdagabb korszaka, az utolsó egységesnek mondott stílus.

Szakaszai:

* ***Korai romantika*** *1810 -1840* (Weber, Schubert, Mendelssohn klasszikus formájú művei és a romantikus dal)
* ***Virágzó romantika*** *1840-1880* (Schumann, Chopin, Brahms, Berlioz, Wagner, Liszt, Csajkovszkij, Muszorgszkij stb.) – dal, programzene, szimfonikus költemény
* ***Késői romantika*** *1880-1900-1914*

*-* A nagy romantikusok érettkori művei (Wagner, Liszt, Verdi)

- Velük egy időben megjelennek az új nemzedék tagjai: Bruchner, César Franck (1890 – 1914)

Mahler, Puccini, R. Strauss

Debussy, Schönberg korai korszaka

Fokozódó virtuozitás jellemzi.

**A nemzeti romantikusok generációi:**

1. ***generáció*** *(„forradalmi romantikusok*”) – (Sz. B.)

- Paganini,

* Berlioz,
* Liszt,
* Chopin,
* Mendelssohn ("klasszikus"),
* Schumann ("költői"),
* Wagner
* Verdi

***2. generáció*:** Moniusko, Smetana, Erkel Ferenc

***3. generáció:*** Dvořák, Grieg, az Orosz Ötök: (Balakirev, Muszorgszkij, Borogyin, Rimszkij-Korszakov, Kjui.

***4. generáció***: Sibelius, Bartók Béla stb.

**Carl Maria von Weber**

Hányatott és betegeskedő, sokszor könnyelmű, mégis heroikus élete során bejárta Németországot és mindenütt elkezdett valami újszerűt. Modern szellemű, reformáló karmester (Prága, Drezda), író, agitátor, rendező, briliáns zongoraművész volt egyben.

A színpad ébreszti fel benne a mélyebb hangokat a színekben dúskáló, regényesen népies és meseszerű tájak-sorsok iránt. Mindössze 40 évet élt, gégetuberkulózisban hunyt el.

Különleges hangszínnel jellemez.

Vele kezdődik Európában a *zene és a nemzeti érzés* szoros és sokszor végzetes kapcsolata.

Szabolcsi Bence azt írja, hogy „…*A romantikának mindenütt az ifjú nacionalizmus volt a felnevelője és fegyvertársa, s száz év múltán mindenütt az elfásult és eltorzult nacionalizmus a megfojtója”.*

Legismertebb művében, a *Bűvös vadászban* tudja egyéniségét kimerítően tükrözni, és nemzetének az első igazi nemzeti dalművet ajándékozni.

*Zene: 1. Weber: Bűvös vadás – Vadászinduló*

*2. Oberon: Kisérőzene a tündéri témájú színműhöz (London)*

A jó nyitány mintegy elmeséli a drámai cselekményt. Eszményi módon, kristálytisztán foglalja össze Weber a mű történetét.

**Felix Mendelssohn**

1809-1847

Egy nagyműveltségű, gazdag zsidó család öntudatos és érzékeny légkörében nőtt fel. Csodagyerek. 17 éves korában írja a *Szentivánéji álom nyitányát*, 20 évesen elindítja a Bach-reneszánszot, magasrendű zenei műveltség terjesztője.

Szabolcsi Bence: ….„*Ez a boldog ember a harmónia örök csodájára és újszerű édességére tanította kortársait….Még melankóliája is édes és napfényes”.*

Harmonikusabb, kiegyenlítettebb jelenség nincs a zeneirodalomban, mint a sokszor biedermeier-nek nevezett Mendelsshon.

Zeneszerzői képességeivel egyidejűleg fejlődött benne az író és a képzőművész. Úti írásai, rajzai, akvarelljei nagy műveltségre és érzékeny látásmódra mutatnak rá.

Hihetetlen tudása, intuitív formabiztonsága, szépséges kitaláló képessége vezető szerepre tette alkalmassá, optimizmusa, fáradhatatlan szorgalma, önzetlensége, kötelességtudása, ahogy felkarolta a német zeneéletet és magas színvonalra emelte a zenepolitikát.

A kortársak, az újromantikusok, - köztük Liszt is – szembeszállnak ezzel a túságosan ártatlan és kifinomult modorral, de ez Mendelssohnnál nem formalisztikus szabadosság, hanem valódi „galamblelkűség”. *(Ezt a salaktalan lelkületet egyesek szinte sterilnek, meddőnek tartják).*

Mendelssohn egyik legfőbb eredetisége, hogy klasszikus külső keretbe foglalja a romantikus tartalmat. Művészetére rányomta bélyegét derűs élete: a kiegyensúlyozott családi légkör, a korlátlan anyagi jólét, sikeres pálya.

Mindössze 38 évet élt. Túlérzékeny, és a munkától túlhajtott idegrendszere nem bírta elviselni szülei, hozzátartozói, barátai egymást követő halálát. Grillparzer: „…*Fiatalon halt meg, de öregen született”.*

A német romantika tündértájain Weber mellett ő teszi az első lépéseket, de hogyan?! Így senki nem írja le a tündérbirodalom csillogó, levegős világát. Az ő misztikuma nem borzongató, félelmetes erdő, hanem szelíd lugas, ahol az álom nyugodtan kibontakozhat.

***Zene****: 1. Mendelssohn: Szentivánéji álom – Nyitány (részlet)*

*2. E-moll hegedűverseny l. tétel*

**Franz Schubert**

Schubert a klasszikus és a romantikus kor találkozásának idején Bécsben élt, ahol akkoriban Beethoven csillaga mindenkit árnyékba szorított. „*Ki tudna még valamit tenni Beeth*oven után”? – kérdi Schubert.

Őt tekintik a [bécsi klasszikus zene](https://hu.wikipedia.org/wiki/B%C3%A9csi_klasszikus_zene) utolsó mesterének, illetve az első [romantikus](https://hu.wikipedia.org/wiki/Romantika) [zeneszerzőnek](https://hu.wikipedia.org/wiki/Zeneszerz%C5%91).

Szellemóriás volt, mindenféle műfajban alkotott a dallamok és a líra iránti természetes érzékenységével – hogy műveit többnyire halála után fedezzék fel.

Életében főként dalait kedvelték, ma is népdalként éneklik őket az osztrákok, a műfaj legnagyobb mestere volt.

Témájuk zöme tipikusan romantikus, barangoló, álmodozó, csüggedt, merengő, indulatgazdag, tündérvilágú vagy a szív igaz örömeit fejezi ki.

Nyomorúságos életében a legboldogabb évek az utolsók, amikor a baráti körében a Schubertiádákon előadhatta műveit.

Bár 31 évesen elhunyt, így is teljes, kiforrott és gazdag életművet hagyott az utókorra. Kívánsága szerint Beethoven mellé temették, aki megközelíthetetlen példaképe volt s alig egy évvel még ő maga vitte a nagy művész koporsóját.

Sírfelirata: „*A halál itt egy nagyon gazdag tehetséget, de még nagyobb reménységet temetett el.”*

Művészetének igazi jelentőségét csak az utókor ismeri fel: *érték és elismertség fordított aránya a kultúrtörténetben soha nem volt nagyobb tévedés, mint esetében.*

Egész életművére igazak utolsó szavai: „*Merőben új harmóniákat hallok!”*

***Zene:***

1. *Rosamunde-nyitány*
2. *Rémkirály (dal)*

**Robert Schumann**

1810-1856

*„Engem a kor minden gondolata megihlet, csakhogy nekem zenében kell mindezt elmondanom”*

**Schumann** gyenge idegrendszerű, sokszor búskomor, hallgatag művésze a zenetörténetnek. Nagy jövőt jósolnak neki mint pianistának, de a túlzott gyakorlás lebénítja egyik ujját. Tanárként, karnagyként sem tud közel kerülni az emberekhez, így nehéz a megélhetés.

**Clara Schumann, Robert** önfeláldozó társa, legalább olyan tehetséges zeneszerző, de elsősorban Európa-szerte ismert zongoraművész volt és feleség, anya, mondhatni: ő a férfi a családban.

Emberileg és művészileg szinte eggyé válnak, sokszor nem lehet megkülönböztetni stílusukat, szerzeményeikben „átjárnak” egymáshoz.

Klarának közös minden művészi élménye férjével, legjobb tolmácsolója. 8 gyermeket szül neki, amellett folyamatosan turnézik, zenét szerez és tanít.

Nagyon erős asszony volt e törékeny nő. Szeretettel ápolta, védte, emelte zseniális, de lelkibeteg férjét, akit a végzet 46 éves korára gyűrt le.

Schumann igazi lényét a zongoramuzsika tükrözi. A szerelem hangja nyűgözi le legmegbabonázóbban, amiket édes-bús románcokkal színesít.

Zenetörténeti jelentősége az, hogy a korai romantika eredményeit szinte minden műfajban meggyőző, nagyvonalú összefoglalássá érleli.

Leginkább a „*romantikus borúlátás költője”*  illene Shumannra, lángész és őrület határjelensége volt ő.

***Zene:***

1. *Álmodozás*

1. *2. Szimfonia 2. tétel (scherzo)*
2. *Clara Schumann: Románc hegedűre és zongorára*

**Johannes Brahms**

1833-1897

Egyike volt a legfelkészültebb zeneszerzőknek, ismerője az európai zenetörténetnek. Kötelességének tekintette, hogy ápolja és gazdagítsa a korábbi évszázadok zenei értékeit.

Dalaiban, kamarazenéjében és zongoraműveiben következetesen alkalmazta a hagyományos műfajokat és szerkesztésmódokat.

Ötleteinek teljes kiaknázásában Beethovent követte. Kerülte a kompozíció szerkezetébe nem illő lényegtelen részeket, az „üresjáratokat”. A határozottan körvonalazott, énekelhető melódiából indult ki.

Az „utolsó klasszikus szerző” munkásságát a kritika és a publikum is a zeneirodalom nagy teljesítményei közé sorolja.

Magánélete: Nem nősült meg soha. Klara Schumann iránt érzett mély és plátói szerelme végig kísérte egész életét.

***Zene****: 6. magyar tánc*

*Német requiem (részlet)*